ཧན་ཀྲིན་གྱིས་གསུངས་རྒྱུར།ཀྲུང་གོ་དང་ཨེ་ཤ་ཡ་ཤར་ལྷོའི་མནའ་འབྲེལ་གྱིས་འཐབ་ཇུས་གྲོགས་པོའི་འབྲེལ་བ་བཙུགས་པའི་ལོ་བཅོ་ལྔ་ནི་མཛའ་བཤེས་འབྲེལ་བར་རྩ་བ་ཚུགས་ཤིང་རྩེ་མོ་རྒྱས་པ་དང་གཉིས་ཕན་མཉམ་ལས་ཐད་ནས་གཡུར་དུ་ཟ་བའི་གྲུབ་འབྲས་ཐོབ་པའི་ལོ་ལྔ་ཡིན་ལ།ལྷག་པར་དུ་རྒྱུད་གཅིག་ལམ་གཅིག་འཛུགས་སྐྲུན་གྱི་གྲོས་འགོ་བཏོན་ནས་ལོ་ལྔའི་རིང་ལ།ཕྱོགས་གཉིས་ཀྱིས་ལག་རྡང་སྦྲེལ་ཏེ་འདུ་ཤེས་མཉམ་སྦྲེལ་དང་དར་རྒྱས་མཉམ་སྤྱོད།འགན་འཁུར་མཉམ་ཁུར་བཅས་ཀྱི་ལས་སྐལ་གཅིག་འབྲེལ་གྱི་ཐུན་མོང་ཚོགས་པ་གསར་སྐྲུན་བྱེད་པའི་བགྲོད་ལམ་སྟེང་དུ་སྔར་ལས་མདུན་དུ་སྐྱོད་ནས།ཨེ་ཤ་ཡ་དང་ཞི་བདེ་ཆེན་མོའི་ས་ཁུལ་གྱི་མཉམ་ལས་ཁྲོད་དུ་ཆེས་ལེགས་འགྲུབ་བྱུང་བ་དང་གསོན་ཤུགས་ལྡན་པའི་དཔེ་སྟོན་དུ་འགྱུར་བྱེད་དགོས།ཀྲུང་གོ་ཕྱོགས་ཀྱིས་ཨེ་ཤ་ཡ་ཤར་ལྷོའི་མནའ་འབྲེལ་དང་མཉམ་དུ་སྔར་ལས་ཆུ་ཚད་མཐོ་བའི་འཐབ་ཇུས་གྲོགས་པོའི་འབྲེལ་བ་གསར་སྐྲུན་བྱས་ཏེ་སྔར་ལས་དམ་པོའི་ལས་སྐལ་གཅིག་འབྲེལ་གྱི་ཐུན་མོང་ཚོགས་པའི་ཕྱོགས་སུ་སྐྱོད་འདོད་ཡོད་ཟེར།